Spurning er hvort hin nýja og glæsilega bifreið Lögreglunnar á Norðurlandi vestra hefur eitthvað með þessa fjölgun að gera . Sjá frétt frá því í vor á Trölla.is : Eins gott að keyra á löglegum hraða þann 13. júlí birtist þessi frétt í Húnahorninu . Það sem af er ári hefur reglulega verið sagt frá því í fréttum að kærur og sektir vegna hraðaksturs á Norðurlandi vestra hafi fjölgað mikið . Morgunblaðið fjallaði um málið og þar kemur fram að útgefnar kærur á árinu voru í þann 13. júní alls 3.689 talsins , samanborið við 1.417 á sama tíma fyrir ári og 602 árið 2016 . Umferðareftirlit hefur alltaf verið áherslumál hjá lögreglunni á Norðurlandi vestra og kemur þar til að hringvegurinn liggur þvert í gegnum varðsvæðið . Umferðarslysin á svæðinu öllu eru nú orðin 55 en voru á sama tíma fyrir ári 63 sem er um 14% fækkun . Árið 2016 voru slysin um miðjan júlí orðin 82 og fækkunin síðan þá miðað við daginn í dag er alls 33% , að því er fram kemur í Morgunblaðinu . „ Auðvitað má nálgast þessar tölur á ýmsa vegu og fá alls konar niðurstöður . En færri slys eru auðvitað sú niðurstaða sem mestu skiptir fyrir alla , “ segir Stefán Vagn sem í liði sínu er með sautján lögreglumenn og sjö bíla .